Liewe Mamma en Pappa | Woorde
Liewe Mamma en Pappa
Hierdie briefie spesiaal vir die 5 de Junie 2015
Mamma en Pappa , vandag is dit my beurt om te skryf. Ek is vandag een jaar oud. Kan julle glo! Ouma vertel 'n verjaarsdag is altyd spesiaal. Ouma sê ek mag maar dankie sê vir alles wat julle vir my doen, al die bederf al die liefde . Al die sing langs die pad in die kar. Ouma sê die liedjies is kerkliedjies, so asof Mamma opsoek is na geduld. Ek is eintlik soet, julle verstaan nie eintlik altyd wat ek wil sê of bedoel as ek huil, nie.
Ek is nog klein, nogtans kan julle seker agterkom hoe verskriklik lief is ek vir julle as ek so vrolik lag as ek julle sien na 'n lang kuierdag by Ouma en Oupa. Ek is ook lief vir hulle , het Mamma geweet, Ouma sê elke keer 'Hallou my liefie-diefie-duifie ' as sy my sien en Oupa sê vir my "Goppie" . Siestog en hulle lag as ek Ouma na-aap as sy kreun om regop te kom en Oupa se hoes!!
Spesiale ekstra Baie dankie vir die verjaarsdagpartytjie Saterdag.
Baie dankie vir al die geskenkies. Ouma sê ek mag maar suutjies vra vir nog 'n geskenkie.. 'n Boetie of Sussie. Ek verstaan nie hoekom lag Ouma so lekker nie.
Ek het vir Ouma gevra om fotos te plaas.
18 comments on "Liewe Mamma en Pappa"
Junie 5, 2015
HARTLIK geluk! :) Sy is PRAGTIG. So bly jy het die voorreg om haar voluit te geniet.
Baie dankie Toortsie.. ek het meer empatie met Grootouers wat hul kleinkinders so vreeslik mis.
Net 'n week dan kry ek onttrekkingsimptome
Ag Toorts , ek dink aan jou , ek kry jou sommer ekstra jammer.
Nee man! sommige oumas sien hulle kleinkinders dalk een maal 'n jaar as hulle so gelukkig is. Ek kry myne een maal 'n week vir 'n hele middag, nag en oggend. :) Te lekker! Jy hoef my glad nie jammer te kry nie.
Ouma se trots…en ouma het rede. Bederf… bederf… bederf…
Baie dankie Pieter, ek besef elke dag as mens jonger is en ouers word, mis mens soveel klein dingetjies in hul grootword. Ag en bederf is so tweede naam van Ouma en Oupa.
Kan jy nou glo! n Jaar is verby! Veels geluk Miatjie, ouers en grootouers. Lekker verjaar
Dankie Tannie Ineke . Hierdie Ouma sien uit na die cupcakes!!
Junie 6, 2015
Ooo dis te lekker. Ag dis so lekker as hul so klein is en daardie opwinding op die gesiggies wat wys hul kan net nie langer wag om iets te kry nie!
Baie geluk Mia (en mamma, pappa, ouma en oupa)! Grootouers is daar om te doen wat pappa en mamma nie mag nie – bederf. Geniet die partytjie.
Dankie, altyd lekker om jou inloer te kry. Bibber partytjie! Ouma oorweeg dit om op springkasteel te spring!! O griet !!
Mmm – laasweek kruipresies en vandeesweek springkasteel. Go, Dirkie, go!
haha ..ai , eks soos chomp advertensie destyds op tv Ou grootbek!!
Ag dis die lekkerste lekker … julle moet die patytjie geniet en baie foto's vir ons wys
Junie 7, 2015
Lig was so skerp.. en ligfilters is nog nie een van die luukses nie.
Liewe Mia, dankie dat ons ook jou mooi briefie kon lees. Veels geluk met jou verjaarsdag! Jou ouma gaan nie glo hoe oulik jy nou gaan word nie!